**Informatīvais ziņojums**

**„Par Eiropas Savienības programmas izglītības, mācību,** **jaunatnes**

**un sporta jomā „Erasmus+” īstenošanas nodrošināšanai nepieciešamo finansējumu**

**2016.gadā un turpmākajos programmas īstenošanas gados”**

**Ievads**

Ministru kabineta 2014.gada 16.septembra sēdē tika izskatīts informatīvais ziņojums par Eiropas Savienības programmas izglītības, apmācības, jaunatnes un sporta jomā “Erasmus+” īstenošanas nodrošināšanai nepieciešamo finansējumu (prot. Nr.49, 61.§) (turpmāk – 2014.gada informatīvais ziņojums).

Valsts līdzfinansējums, kas ar Ministru kabineta lēmumu tika piešķirts Eiropas Savienības programmas izglītības, apmācības, jaunatnes un sporta jomā „Erasmus+” (turpmāk – programma *Erasmus+*) īstenošanas atbalstam 2014.-2015.gadā (turpmāk – protokollēmums), tika mērķtiecīgi izmantots paredzētajam nolūkam. Saskaņā ar regulā Nr.1288/2013[[1]](#footnote-1) noteikto, kā arī ievērojot ar Eiropas Komisiju (turpmāk – Komisija) noslēgtos programmas *Erasmus+* īstenošanas Latvijā deleģējuma līgumus, valsts aģentūras 2014.gadā un 2015.gadā ir nodrošinājušas visu projektu darbības ciklu pārvaldību un projektu uzraudzību attiecībā uz programmas *Erasmus+* pamata darbībām, administrējot decentralizēto aktivitāšu projektus jaunatnes, skolu, profesionālās izglītības, pieaugušo izglītības un augstākās izglītības sektoros. Interesentiem papildus tika sniegta informācija par centralizētajām aktivitātēm.

Kā galveno informācijas kanālu par programmu *Erasmus+* valsts aģentūras uztur un izmanto nacionālotīmekļa vietni [www.erasmusplus.lv](http://www.erasmusplus.lv), kurā apkopo visu nepieciešamo informāciju. Tīmekļa vietnei divu gadu laikā bijuši 259 198 apmeklējumi.

Jaunatnes starptautisko programmu aģentūra (turpmāk – JSPA) katru gadu ir organizējusi trīs atklātus programmas *Erasmus+* projektu konkursus. Tika iesniegti 554 projektu pieteikumi, no tiem apstiprināti 223 projektu pieteikumi. 2014.-2015.gadā tika akreditētas 86 Eiropas Brīvprātīgā darba organizācijas. Apstiprinātajos projektos iesaistīti 18 848 dalībnieki (no citām dalībvalstīm un Latvijas).

Lai informētu esošos un potenciālos projektu īstenotājus par programmas *Erasmus+*, t.sk. informācijas tīkla *Eurodesk* un Eiropas Jaunatnes portāla, iespējām un jaunumiem, tika nodrošināti 82 informatīvie pasākumi, kuros piedalījās 4870 dalībnieki. Esošajiem un potenciālajiem projektu īstenotājiem tika nodrošinātas 5664 konsultācijas, 62 nacionālas un starptautiskas apmācības 1623 dalībniekiem. Lai veicinātu programmas atpazīstamību, izplatītu labās prakses piemērus, kā arī celtu projektu kvalitāti, tika publicēti 8 žurnāli „Jaunatne” un 27 metodiskie materiāli par neformālo izglītību, projektu veidiem, mentoringu, Eiropas Brīvprātīgo darbu u.c. (t.sk. 4 materiāli par *Eurodesk*, Eiropas Jaunatnes portālu un jauniešu iespējām Eiropā). Katru gadu *Eurodesk* tīkla ietvaros iepirkumu rezultātā tika apzināti reģionālie koordinatori, kuri reģionos izplata informāciju par programmu *Erasmus+*, *Eurodesk* un Eiropas Jaunatnes portālu. Koordinatori ir organizējuši 38 informatīvos pasākumus ar 1632 dalībniekiem, saņemot *Eurodesk* finansējumu.

Aktivitātes *eTwinning* nacionālais atbalsta dienests izvirzīja mērķi paaugstināt projektu kvalitāti un veicināt pedagogu profesionālo pilnveidi. Tika organizētas 67 nodarbības, kuras vadījuši *eTwinning* pedagogi un vēstnieki, izdota „Projektu rokasgrāmata”, kā arī attīstīta mentoringa programma. Skolotāji ir vadījuši starptautiska mēroga konferences, savukārt 114 skolotāji ir ieguvuši „Kvalitātes sertifikātus” par labi veiktiem *eTwinning* projektiem. Projektu kvalitāte veicinājusi divu

Eiropas mēroga balvu iegūšanu Latvijas projektiem. *eTwinning* reģistrēto skolotāju skaits pieaudzis par 35% no kopējā reģistrēto 4400 skolotāju skaita.

Valsts izglītības attīstības aģentūra (turpmāk – VIAA) 2014.-2015.gadā turpināja 2007.-2013.gada programmu periodā uzsākto Mūžizglītības programmas finanšu nolīgumu pārvaldību, nodrošinot 557 projektu īstenošanas uzraudzību un atskaišu izvērtēšanu. Projektiem, kas ir snieguši ieguldījumu Latvijas izglītības sistēmas pilnveidē, piešķirtas kvalitātes balvas.

Savukārt 2014.-2015.gadā pieteikto un izvērtēto programmas *Erasmus+* projektu iesniegumu skaits sasniedza 721, administrēto projektu skaits – 429.

 Mobilitāte mācību nolūkos programmas *Erasmus+* dalībvalstīs sniedza nozīmīgu ieguldījumu augstākās, profesionālās, vispārējās un pieaugušo izglītības kvalitātes attīstībā, nodrošinot iespēju stažēties (499 pedagogiem un pieaugušo izglītotājiem), mācīties un doties praksē (1388 profesionālo izglītības iestāžu audzēkņiem un 4092 augstskolu studentiem), pasniegt lekcijas ārvalstu augstskolās vai doties profesionālajā pilnveidē (318 profesionālo izglītības iestāžu pedagogiem un 1808 augstskolu personālam).

Ņemot vērā, ka Komisijas 2014. un 2015.gada darba programmā noteiktās Latvijai pieejamās maksimālās stipendiju likmes augstskolu studentiem un personāla pārstāvjiem ir mazākas kā iepriekšējā periodā (2007.-2013.gadā), mobilitātes saglabāšana esošajā līmenī un tās pieaugums nebija iespējams tikai ar ES finansējumu. Valsts budžeta līdzfinansējums sekmēja vienlīdzīgu iespēju nodrošināšanu visiem studentiem neatkarīgi no viņu sociālajiem apstākļiem, kā arī īstenoto mobilitāšu skaitu saglabāšanu iepriekšējo gadu līmenī. 2014.gada konkursa ietvaros mobilitātē devušies 2028 studenti un 1099 personāla pārstāvji (kopā – 3127 mobilitāšu dalībnieki). 2015.gada konkursa ietvaros līgumi noslēgti par 2064 studentu un 709 personāla mobilitāšu īstenošanu (kopā – 2773 mobilitāšu dalībnieki). Tika turpināta Latvijas studentu informēšana par kopīgo studiju programmu apguves iespējām.

2015.gadā VIAA uzsāka īstenot profesionālās izglītības un mobilitātes hartas aktivitāti, lai akreditētu iestādes, kuras veiksmīgi organizējušas kvalitatīvu profesionālās izglītības un mācību mobilitāti audzēkņiem un personālam. Tika vērsta uzmanība uzņēmēju iepazīstināšanai ar iespējām iesaistīties izglītības kvalitātes paaugstināšanā ar programmas *Erasmus+* starpniecību, lai tā atbilstu darba tirgus vajadzībām. VIAA ir nodrošinājusi arī Eiropas Kredītsistēmas profesionālajā izglītībā *ECVET* aktivitātes īstenošanu Latvijā, paaugstinot izpratni par *ECVET* principu pielietojumu un to integrēšanu profesionālajā izglītībā, jo īpaši, lai tos piemērotu programmas *Erasmus+* atbalstītajās mobilitātēs. Tika nodrošināta *ECVET* nacionālo ekspertu apmācība nacionālā un starptautiskā līmeņa pasākumos.

*Euroguidance* programma 2014.-2015.gadā ir nodrošinājusi 1128 pedagogiem-karjeras konsultantiem un klašu audzinātājiem 45 mācību seminārus jaunu darba metožu apguvei. *Euroguidance* iedibinātā „Karjeras nedēļa” ir izplatījusies pa 20 pilsētām un rajoniem, 2015.gadā aptverot vairāk nekā 120 000 jauniešu. Savukārt, nodrošinot Latvijas saistību izpildi Eiropas izglītības sistēmu un politikas informācijas tīklā *Eurydice*, tika apkopota Latvijas informācija tīkla dalībvalstu izglītības sistēmu [aprakstos](https://webgate.ec.europa.eu/fpfis/mwikis/eurydice/index.php/Countries). Tika izplatītas 400 *Eurydice* tīkla publikācijas, tajā skaitā Latvijas prezidentūras ES Padomē pasākumos.

Starptautiskās sadarbības pasākumu ietvaros 2014.gadā VIAA organizēja Eiropā pirmo programmas *Erasmus+* kontaktsemināru 76 dalībniekiem no 12 valstīm par starpdisciplināro pieeju iekļaušanu skolās un profesionālās izglītības iestādēs. Tāpat skolu un profesionālās izglītības jomā VIAA 2015.gadā organizēja starptautisku semināru priekšlaicīgas mācību pārtraukšanas risināšanai, kā arī nodrošināja 22 Latvijas organizāciju pārstāvju dalību citu programmas *Erasmus+* valstu aģentūru rīkotajos sadarbības pasākumos par ES noteiktām prioritārām tēmām projektu īstenošanai. 2014.gadā VIAA sniedza iespēju 21 Latvijas augstākās izglītības iestāžu pārstāvim piedalīties Augstākās izglītības starptautisko aktivitāšu pasākumā, kurā piedalījās arī Komisija.

Ar valsts budžeta dotācijas EUR 52 294 apmērā atbalstu Izglītības un zinātnes ministrija (turpmāk – ministrija) 2015.gadā nodrošināja Latvijas prezidentūras ES Padomē pasākumus, tostarp sporta, jaunatnes, augstākās izglītības, profesionālās izglītības, skolu ģenerāldirektoru sanāksmes, kā arī Profesionālās izglītības ministru, Eiropas sociālo partneru un Eiropas Komisijas sanāksmi, šim nolūkam piesaistot EUR 309 340 programmas *Erasmus+* finansējumu.

Ņemot vērā, ka atbilstoši Komisijas 2016.gada darba programmā Erasmus+ īstenošanai (*2016 annual work programme for the implementation of 'Erasmus+': the Union Programme for Education, Training, Youth and Sport, C(2015)6151 of 14 September 2015*) (turpmāk – 2016.gada darba programma) noteiktajam, Latvijai ir pieejams lielāks Eiropas Savienības (turpmāk – ES) finansējuma apmērs nekā ieplānots valsts budžetā atbilstoši protokollēmumā noteiktajam, tad, ievērojot Likuma par budžetu un finanšu vadību 24.panta trešo daļu, nepieciešams Ministru kabineta lēmums par papildu valsts budžeta ilgtermiņa saistību uzņemšanos Latvijas valsts līdzfinansējumam programmas finansētajiem augstākās izglītības mobilitātes projektiem, programmas *Erasmus+* valsts aģentūru darbības nodrošināšanai, valsts iestādes funkciju veikšanai un atbalsta pasākumiem politikas reformu ieviešanai 2016.gadā un turpmākajos programmas *Erasmus+* īstenošanas gados.

**I. Situācijas apraksts**

1. **Vispārēja informācija par programmas *Erasmus+* finansējumu 2016. un 2017.gadā**

1. Pieejamais ES finansējuma apmērs programmas *Erasmus+* īstenošanas nodrošināšanai tiek noteikts Komisijas ikgadējā darba programmā, un tas ir atkarīgs gan no dzīves dārdzības izmaksu izmaiņām, gan iepriekšējo gadu izpildes, gan pieejamā budžeta un citiem aprēķinu metodē iekļautiem faktoriem.

2. Atbilstoši Komisijas 2016.gada darba programmā[[2]](#footnote-2) noteiktajam (skat. informatīvā ziņojuma 1.pielikumā), Latvijai pieejamais Eiropas Savienības (turpmāk – ES) finansējums programmas *Erasmus+* īstenošanai 2016.gadā ir noteikts EUR 18 933 928 apmērā, kas ietver:

2.1. decentralizēto projektu izglītības, mācību un jaunatnes jomā īstenošanai programmas *Erasmus+* trīs pamatdarbībās: personu mobilitāte mācību nolūkos (1.pamatdarbība), sadarbība inovācijas veicināšanai un labās prakses apmaiņa (2.pamatdarbība), atbalsts politikas reformām (3.pamatdarbība) (turpmāk kopā - decentralizētie projekti) – EUR 17 046 756.

Šo summu veido ES finansējums izglītības un mācību jomā EUR 12 895 557 apmērā (Komisijas 2016.gada darba programmas 10.tabula), tai skaitā EUR 5 971 737 mobilitātes augstākajā izglītībā nodrošināšanai, un ES finansējumsjaunai aktivitātei „Starptautiskā studentu un personāla mobilitāte” EUR 1 444 792 apmērā (skat. Komisijas paziņojumu informatīvā ziņojuma 2.pielikumā), kā arī ES finansējums jaunatnes jomā EUR 2 706 407 apmērā (Komisijas 2016.gada darba programmas 12.tabula);

* 1. valsts aģentūru darbības nodrošināšanai – EUR 848 085 (Komisijas 2016.gada darba programmas 16.tabula);
	2. politikas reformu ieviešanas atbalstam (instrumenti, kas norādīti informatīvā ziņojuma 4.tabulā) – EUR 1 039 087.

3. Atbilstoši protokollēmumā noteiktajam, programmas *Erasmus+* īstenošanai 2016.gadā ir paredzēts kopējais finansējums šādā apmērā:

 3.1. decentralizēto projektu īstenošanai – EUR 15 893 949, tai skaitā ES finansējums EUR 5 669 076 mobilitātes aktivitāšu augstākajā izglītībā nodrošināšanai;

3.2. valsts aģentūru darbības nodrošināšanai – EUR 1 401 545, tai skaitā ES finansējumsEUR 717 488;

3.3. politikas reformu ieviešanas atbalstam (instrumenti, kas norādīti informatīvā ziņojuma 4.tabulā) – EUR 734 264, tai skaitā ES finansējums EUR525 016.

4. Ņemot vērā Latvijai pieejamā ES finansējuma apmēra pieaugumu 2016.gadā pret protokollēmumā paredzēto ES finansējumu, ārvalstu finanšu palīdzības ieņēmumi 2016.gadā palielināti ar pieprasījumu veikt izmaiņas 2016.gada budžetā, pamatojoties uz Likuma par budžetu un finanšu vadību 9.panta 131.punktu.

5. Atbilstoši Komisijas 2017.gada darba programmā noteiktajam[[3]](#footnote-3) (skat. informatīvā ziņojuma 3.pielikumā), Latvijai pieejamā ES finansējums programmas *Erasmus+* īstenošanai 2017.gadā ir noteikts EUR 22 116 226 apmērā, kas ietver:

 5.1. decentralizēto projektu īstenošanai – EUR 19 778 517. Šo summu veido ES finansējums izglītības un mācību jomā EUR 15 276 859 apmērā (Komisijas 2017.gada darba programmas 10.tabula),tai skaitā EUR 6 949 353 mobilitātes augstākajā izglītībā nodrošināšanai, un ES finansējums aktivitātei „Starptautiskā studentu un personāla mobilitāte” EUR 1 402 610 apmērā (Komisijas 2017.gada darba programmas 15.tabula), kā arī ES finansējums jaunatnes jomā EUR 3 099 048 apmērā (Komisijas 2017.gada darba programmas 12.tabula);

* 1. valsts aģentūru darbības nodrošināšanai – EUR 886 855 (Komisijas 2017.gada darba programmas 16.tabula);
	2. politikas reformu ieviešanas atbalstam (instrumenti, kas norādīti informatīvā ziņojuma 5.tabulā) – EUR 1 450 854.

 6. Ievērojot kopējo ES finansējuma apmēru programmas *Erasmus+* īstenošanai 2017.gadā, ir nepieciešams nodrošināt valsts budžeta līdzfinansējumu atbilstoši protokollēmumā noteiktajai atbalsta likmei:

6.1. mobilitātes projektu īstenošanai - 20% apmērā no studentu mobilitātēm pieejamā kopējā finansējuma un 20% apmērā no personāla mobilitātēm pieejamā kopējā finansējuma;

 6.2. valsts aģentūru darbības nodrošināšanai - 50% apmērā no valsts aģentūru darbības nodrošināšanai kopējā nepieciešamā finansējuma;

* 1. atbalsta pasākumu politikas reformām ieviešanai - atbilstoši Komisijas ikgadējā darba programmā *Erasmus+* īstenošanai noteiktajām ES finansējuma likmēm.

**2. Informācija par nepieciešamo valsts līdzfinansējumu mobilitātes aktivitāšu**

**nodrošināšanai augstākajā izglītībā**

7. Lai paaugstinātu augstākās izglītības kvalitāti un starptautisko konkurētspēju saskaņā ar politikas plānošanas dokumentiem, internacionalizācija tās dažādajos aspektos (mobilitāte, ārvalstu studentu un pasniedzēju piesaiste, kopīgas studiju programmas un projekti) ir būtiska darbības dimensija augstākajā izglītībā. Programma *Erasmus+* ir nozīmīgs instruments minēto mērķu sasniegšanai, taču, kā minēts 2014.gada informatīvajā ziņojumā, īstenoto mobilitāšu skaits lielā mērā ir atkarīgs no pieejamā finansējuma. No VIAA veiktajām konsultācijām ar augstskolām tiek secināts, ka pēdējos gados daudzās ES valstīs ir pieaugusi dzīves dārdzība (piem., izmaksas par kopmītnēm studentiem un viesnīcām augstskolu personāla pārstāvjiem), pie kam studentiem piešķirtās stipendijas ietvaros ir jāsedz arī ceļa izdevumi. Tāpat ir jāņem vērā Latvijas ģimeņu ierobežotās iespējas nodrošināt papildu finansējumu studentu mobilitātēm.

8. Ievērojot protokollēmuma 2.5.apakšpunktā noteikto, valsts budžeta līdzfinansējums studentu mobilitātes aktivitātei augstākajā izglītībā tiek nodrošināts 20% apmērā no studentu mobilitātes aktivitātes kopējā finansējuma un personāla mobilitātes aktivitātei augstākajā izglītībā – 20% apmērā no personāla mobilitātes aktivitātes kopējā finansējuma.

9. Komisijas 2016.gada darba programmā noteiktā Latvijai 2016.gadā pieejamā ES budžeta dotācija augstākajai izglītībai programmas *Erasmus+* ietvaros studentu mobilitātēm ir EUR 5 555 911 un personāla mobilitātēm EUR 415 826.

10. Komisijas 2017.gada darba programmā noteiktā Latvijai 2017.gadā pieejamā ES budžeta dotācija augstākajai izglītībai programmas *Erasmus+* ietvaros studentu un personāla mobilitātēm ir EUR 6 949 353.

11. Informācija par pieejamo un papildu nepieciešamo valsts budžeta līdzfinansējumu 2016. un 2017.gadā norādīta 1.tabulā.

1.tabula

Informācija par nepieciešamo valsts līdzfinansējumu 2016. un 2017.gadā

mobilitātes aktivitāšu nodrošināšanai augstākajā izglītībā, EUR

|  |  |  |  |  |
| --- | --- | --- | --- | --- |
|  | Komisijas darba programmā noteiktais ES finansējums | Nepieciešamais valsts līdzfinansējums (5971737/0,8\*0,2) | 2016.gada budžetā esošais valsts līdzfinansējums (atbilstoši protokollēmumam) | Papildus nepieciešams (starpība starp nepieciešamo valsts līdzfinansējumu un budžetā esošo) |
| 2016.gads  | 5 971 737 | 1 492 934 | 1 417 267 | 75 667 |
| 2017.gads  | 6 949 353 | 1 737 338 | 1 417 267 | 320 071 |

 12. 2016.gadā papildus nepieciešams valsts budžeta līdzfinansējums EUR 75 667, 2017.gadā - EUR 320 071, plānojot atbilstošas ilgtermiņa saistības turpmākajos programmas *Erasmus+* īstenošanas gados 2017.gada apmērā.

13. Regulas Nr.1288/2013 18.panta 4.punkts nosaka, ka papildus programmas *Erasmus+* īstenošanai noteiktajam finansējumam, lai veicinātu augstākās izglītības starptautisko dimensiju, ir pieejami šādi ārējie instrumenti: Attīstības sadarbības instruments (DCI), Eiropas Kaimiņattiecību instruments (ENI), Partnerības instruments sadarbībai ar trešajām valstīm (PI) un Pirmspievienošanās palīdzības instruments (IPA). Minēto ārējo finanšu instrumentu ietvaros piešķir finansējumu mobilitātēm mācību nolūkos uz un no partnervalstīm, kā arī sadarbībai un politiskajam dialogam ar minēto valstu iestādēm, institūcijām un organizācijām.

14. Ārējo instrumentu ietvaros 2015.gadātika uzsākta *Erasmus+* programmas jaunas aktivitātes „Starptautiskā studentu un personāla mobilitāte” īstenošana. Aktivitāte ietver **studentu** s**tarptautisko studiju** mobilitāti uz laiku no trīs līdz 12 mēnešiem un augstākās izglītības iestāžu akadēmiskā un vispārējā personāla mobilitāti uz laiku no piecām dienām līdz diviem mēnešiem. Šajās aktivitātēs iespējams piedalīties tikai tām augstākās izglītības iestādēm, kurām ir piešķirta Erasmus harta Augstākajā izglītībā. Latvijā šī harta ir piešķirta 47 augstākās izglītības iestādēm.

Informācija par pieteikšanos finansējumam mobilitātes aktivitāšu īstenošanai  pieejama tīmekļa vietnē*:* [*http://viaa.gov.lv/lat/ek\_izgl\_programmas\_iniciativas/erasmusplus/*](http://viaa.gov.lv/lat/ek_izgl_programmas_iniciativas/erasmusplus/)*par\_macibu\_*

*mobilitatem/studentu\_pers\_mobilitate/.*

15. Projektu īstenošanai (stipendijām) pieejamais ES finansējums ir sadalīts reģionālajās grupās (Dienvidi, Austrumi, Krievija, Latīņamerika, Āzija, Centrālāzija, Dienvidāfrika, Rietumbalkāni, Industrializētās Amerikas, Industrializētā Āzija, kā arī Āfrikas, Karību un Klusā okeāna valstis).

16. Saskaņā ar 2016.gada “Programmas Erasmus+ vadlīnijām”(pieejamas VIAA tīmekļa vietnē http://ec.europa.eu/programmes/erasmus-plus/documents/erasmus-plus-programme-guide\_en.pdf, 47.-49.lpp.) stipendijas likme studentu mobilitātei uz partnerības valsti ir EUR 650 mēnesī.Finansējums personāla mobilitātei no Latvijas uz partnerības valsti laikposmā no 1. līdz 14.mobilitātes dienai ir EUR 160.00 dienā, un laikposmā no 15. līdz 60. mobilitātes dienai 70% no EUR 160.00 dienā.

17. Par pieejamo finansējumu īstenojamais mobilitāšu skaits atkarīgs no tā, vai projektu konkursā tiek apstiprinātas studentu vai personāla mobilitātes. Studentu mobilitāšu minimālais ilgums ir trīs mēneši, taču parasti tās ilgst vismaz vienu semestri, turpretī personāla mobilitātes minimālais ilgums ir piecas dienas, un tās ilgst vidēji līdz desmit dienām, līdz ar to ievērojami atšķiras uzturēšanās izdevumiem paredzētā finansējuma apmērs. 2015.gada konkursā mobilitātes dalībniekiem pieejamā finansējuma EUR 1 293 353 ietvaros tika apstiprinātas 423 mobilitātes. Tā kā 2016.gada konkursa pieejamais finansējums ir lielāks, prognozējamais mobilitāšu skaits pārsniegs 423.

18. 2016.gadā Latvijai ārējo instrumentu ietvaros ir pieejama ES budžeta dotācija EUR 1 444 792 apmērā, kas paredzēta studentu un personāla mobilitātēm starp *Erasmus+* programmas un partnerības valstīm. 2017.gadā Latvijai ārējo instrumentu ietvaros ir pieejama ES budžeta dotācija EUR 1 402 610 apmērā.

19. No Komisijas 2016.gada darba programmas (III.daļas 2.sadaļas 2.tabula) ir secināms, ka Komisija sedz izmaksas 80% apmērā no mobilitātes projektu īstenošanai plānotā kopējā finansējuma EUR 1 805 990. Aprēķins par 2016. un 2017.gadā nepieciešamo valsts līdzfinansējumu sniegts 2.tabulā.

2.tabula

Informācija par nepieciešamo valsts līdzfinansējumu 2016. un 2017.gadā

starptautiskajai studentu un personāla mobilitātei, EUR

|  |  |  |
| --- | --- | --- |
|  | Finansējums atbilstoši Komisijas darba programmai | Papildus nepieciešamais finansējums  |
| Gads  | ES finansējums | nepieciešamais valsts līdzfinansējums | ES finansējums | valsts līdzfinansējums |
| 2016.  | 1 444 792 | 361 198 | 1 444 792 | 361 198 |
| 2017. | 1 402 610 | 350 653 | 1 402 610 | 350 653 |

20. Lai nodrošinātu vienlīdzīgu pieeju un līdzvērtīgus nosacījumus starp mobilitātes aktivitātēm augstākajā izglītībā, ir nepieciešams valsts budžeta līdzfinansējum**s** starptautiskajai studentu un personāla mobilitātei 20% apmērā no aktivitātes kopējā finansējuma. 2016.gadā nepieciešams piešķirt valsts līdzfinansējumu starptautiskai studentu un personāla mobilitātei EUR 361 198 un 2017.gadā - EUR 350 653, plānojot atbilstošas ilgtermiņa saistības turpmākajos programmas *Erasmus+* īstenošanas gados 2017.gada apmērā.

**3. Valsts aģentūru un valsts iestādes funkciju nodrošināšanai nepieciešamais finansējums 2016., 2017.gadā un turpmākajos programmas *Erasmus+* īstenošanas gados**

21. Komisijas 2016.gada darba programmā noteiktais 2016.gadā pieejamais ES finansējums programmas *Erasmus+* valsts aģentūru darbībai ir EUR 848 085, kura sadale starp valsts aģentūrām ir noteikta šādā apmērā:

21.1. 61% jeb EUR 517 331,85– Valsts izglītības attīstības aģentūrai (VIAA);

21.2. 39% jeb EUR 330 753,15 – Jaunatnes starptautisko programmu aģentūrai (JSPA).

22. Informāciju par Komisijas 2016.gadā darba programmā noteikto valsts aģentūru darbības nodrošināšanai paredzētā finansējuma sadalījumu valsts aģentūrām (informatīvā ziņojuma 21.punkts) ministrija ir iesniegusi Komisijā.

23. Ievērojot regulas Nr.1288/2013 27.panta 9.punktā noteikto, ka „valsts iestāde nodrošina pietiekamu savas valsts aģentūras darbības līdzfinansējumu, lai nodrošinātu, ka Programmu pārvalda atbilstīgi piemērojamām Savienības normām”, lai nodrošinātu programmas *Erasmus+* pārvaldību līdzšinējā līmenī, papildus Komisijas noteiktajam ES finansējumam ir nepieciešams Latvijas valsts budžeta līdzfinansējums. Saskaņā ar protokollēmumu JSPA jau no 2014.gada tiek nodrošināts valsts līdzfinansējums 50% apmērā no kopējā valsts aģentūru darbībai nepieciešamā finansējuma (proti, tādā pašā apmērā kā ES finansējums) katrā no programmas *Erasmus+* īstenošanas gadiem. Savukārt VIAA valsts līdzfinansējuma apmērs pret ES finansējumu protokollēmumā ir paredzēts 47,98% apmērā.

Ņemot vērā, ka VIAA, salīdzinājumā ar 2014.gadu, ir nākušas klāt divas aktivitātes – starptautiskā studentu un personāla mobilitāte, kā arī programmas *Erasmus+* **profesionālās izglītības** un mācību mobilitātes hartu (*VET Charter*) izsniegšanas nodrošināšana, lai izpildītu regulas Nr.1288/2013 27.panta 9.punkta prasību, 2016.-2020.gada periodā arī VIAA ir jānodrošina valsts līdzfinansējumu 50% apmērā no valsts aģentūru darbības nodrošināšanai kopējā nepieciešamā finansējuma.

24. Līdz ar decentralizēto darbību pārvaldībai un uzraudzībai paredzētā ES finansējuma apjoma palielināšanu 2016.gadā, nepieciešams palielināt valsts aģentūru administratīvo budžetu 3.tabulā norādītajā apmērā:

3.tabula

Valsts aģentūru darbības nodrošināšanai 2016.gadā papildus nepieciešamais

valsts līdzfinansējums, EUR

|  |  |  |  |  |
| --- | --- | --- | --- | --- |
| Valsts aģentūras | Budžetā esošais valsts līdzfinansējums (atbilstoši protokollēmumam) | Budžetā esošais ES finansējums (atbilstoši protokollēmumam) | ES 2016.gada finansējuma sadale starp valsts aģentūrām (ĀFP)  | Papildus nepieciešamais valsts līdzfinansējums (4.aile - 2.aile) |
| *1* | *2* | *3* | *4* | *5* |
| VIAA | 397 062 | 430 493 | 517 332 | 120 270 |
| JSPA | 286 995 | 286 995 | 330 753  | 43 758 |
| Kopā: | 684 057 | 717 488 | 848 085 | 164 028 |

25. Komisijas 2017.gada darba programmā noteiktais ES finansējums 2017.gadā programmas *Erasmus+* valsts aģentūru darbībai ir EUR 886 855, kura sadale starp valsts aģentūrām ir noteikta šādā apmērā:

25.1. 61% jeb EUR 540 981,55 – Valsts izglītības attīstības aģentūrai (VIAA);

25.2. 39% jeb EUR 345 873,45 – Jaunatnes starptautisko programmu aģentūrai (JSPA).

26. Kopējais nepieciešamais papildus finansējums (ES finansējums un valsts līdzfinansējums) 2016., 2017.gadā un turpmākajos programmas *Erasmus+* īstenošanas gados valsts aģentūru darbības nodrošināšanai ir šāds:

26.1. 2016.gadā ministrijas budžeta 70.08.00 apakšprogrammā “Valsts izglītības attīstības aģentūra” palielināt valstslīdzfinansējumu no EUR 397 062 uz EUR 517 332, kā arī ministrijas budžeta 70.10.00 apakšprogrammā “Jaunatnes starptautisko programmu aģentūra” palielināt valsts līdzfinansējumu no EUR 286 995 uz EUR 330 753;

26.2. 2017.gadā ministrijas budžeta 70.08.00 apakšprogrammā “Valsts izglītības attīstības aģentūra” palielināt valstslīdzfinansējumu no EUR 397 062 uz EUR 540 982 un apropriāciju ārvalstu finanšu palīdzības līdzekļu izmantošanai no EUR 430 493 uz EUR 540 982, kā arī ministrijas budžeta 70.10.00 apakšprogrammā “Jaunatnes starptautisko programmu aģentūra” palielināt valsts līdzfinansējumu no EUR 286 995 uz EUR 345 873 un apropriāciju ārvalstu finanšu palīdzības līdzekļu izmantošanai no EUR 286 995 uz EUR 345 873;

26.3. plānot atbilstošas ilgtermiņa saistības turpmākajos programmas *Erasmus+* īstenošanas gados 2017.gada apmērā.

27. Ministrija ir programmas *Erasmus+* atbildīgā valsts iestāde. Valsts iestādes uzdevumi noteikti regulas 27.pantā. ES finansējums valsts iestādes funkciju nodrošināšanai netiek piešķirts.

28. Saskaņā ar regulas 27.panta 5.punktā noteikto, valsts iestādei ir jānorīko neatkarīgs auditors (*Independent audit body*), kurš sniedz atzinumu Komisijai par valsts aģentūru sagatavoto ikgadējo vadības deklarāciju. Neatkarīgs auditors atzinumu iesniedz Komisijā katru gadu par iepriekšējo programmas īstenošanas gadu līdz 10.martam.

29. Lai nodrošinātu neatkarīgu auditoru, kas noteikts atbilstoši Publisko iepirkumu likumam, nepieciešams no 2017.gada līdz 2021.gadam (ieskaitot) piešķirt valstslīdzfinansējumu EUR 6 467 apmērā katrā no gadiem.

**5. Atbalsta pasākumu politikas reformām ieviešanai**

**nepieciešamais valsts līdzfinansējums 2016. un 2017.gadā**

30. Ņemot vērā ES finansējuma pieaugumu 2016.gadā, papildus 2016.gada valsts budžetā plānotajam valsts budžeta līdzfinansējumam nepieciešams nodrošināt līdzfinansējumu EUR 87 011 apmērā. ES finansējuma un valsts līdzfinansējuma atšifrējums sadalījumā pa atbalsta pasākumiem norādīts 4.tabulā, atbilstoši Komisijas 2016.gada darba programmā noteiktajam ES finansējumam (3.kolonna) un maksimālajai Komisijas likmei (4.kolonna), savukārt 5.kolonnā – nepieciešamais valsts līdzfinansējuma apmērs, ievērojot 4.kolonnā noteikto Komisijas finansējuma likmi.

4.tabula

Informācija par papildus nepieciešamo valsts līdzfinansējumu 2016.gadā,

sadalījumā pa atbalsta pasākumiem

| Nr.p.k. | Atbalsta pasākuma nosaukums/atbildīgā valsts aģentūra, budžeta apakš-programma | 2016.gada darba programmā noteiktais Komisijas grants, EUR | 2016.gada darba programmā noteiktā maksimālā Komisijas likme | Nepieciešamais valsts līdzfinansējuma apmērs **kopā 2016.gadā**, EUR | 2016.gada budžetā ieplānotais valsts līdz-finansējuma apmērs, EUR | **2016.gadā papildus** nepiecie-šams, EUR | Atsauce uz Komisijas darba programmu 2016.gadam |
| --- | --- | --- | --- | --- | --- | --- | --- |
| *1* | *2* | *3* | *4* | *5* | *6* | ***7*** | *8* |
|  1.  |  *EurydiceVIAA, 70.08.00* | 50 000 | 75% | 16 667 | 8 850  | 7 817  | 5.2.3.sadaļa, 18.tabula |
|  2. |  *EuroguidanceVIAA, 70.08.00* | 47 400 | 50% | 47 400 | 32 667 | 14 733 | 5.2.3.sadaļa, 18.tabula |
|  3.  |  *ECVETVIAA, 70.08.00*  | 26 900  | 90% | 2 989 | 2 895  | 94 | 5.2.3.sadaļa, 18.tabula |
| 4. | *Starptautiskās sadarbības aktivitātes (TCA)* *VIAA, 70.08.00* | 158 133 | 95% | 8 323 | 9 500 | -1 177 | 4.2.2. sadaļa, a) punkts  |
|  5. | *Starptautiskās sadarbības aktivitātes (TCA)**JSPA, 70.10.00* | 182 471 | 95% | 9 604  | 0 | 9 604  | 4.2.2. sadaļa, a) punkts |
| 6. |  *EurodeskJSPA, 70.10.00*  | 24 005  | 60% | 16 003 | 15 690  | 313  | 5.2.3.sadaļa, 18.tabula |
| 7. |  *e-TwinningJSPA, 70.10.00* | 157 135 | 80% | 39 284 | 36 750 | 2 534 | 4.2.2.sadaļa, 18.tabula |
| 8. |  *EQAVET**National**Reference**Points* *IZM, 70.11.00* | 30 402 | 75% | 10 134 | 0 | 10 134 | 5.2.3.sadaļa, 18.tabula |
| 9. |  *EQF National Qualifications Databases \* AIC; IZM, 70.11.00* | 98 000 | 74,81%  | 32 999 | 0 | 32 999 | 5.2.3.sadaļa, B daļa, 4.tabula(3.52.aile) |
| 10. | *EPALE \* IZM, 70.11.00* | 111 300 | 80% | 27 825 | 27 825 | 0 | 4.2.2.sadaļa, 18.tabula |
| 11. | *EQF National Coordination PointsAIC; IZM, 70.11.00* | 53 700 | 75% | 17 900 | 7 940 | 9 960 | 5.2.3.sadaļa, A daļa,18.tabula |
| 12. | *EuropassAIC; IZM, 70.11.00* | 54 800 | 50% | 54 800 | 54 800 | 0 | 5.2.3.sadaļa, 18.tabula |
| 13. | *Better knowledge**on Youth policy* *IZM, 70.11.00*  | 13 450 | 75% | 4 483 | 4 483 | 0 | 5.2.3.sadaļa, 18.tabula |
| 14. | *Strukturētā dialoga nacionālās darba grupas**(National WG for Structured**Dialogue)* *IZM, 70.11.00* | 31 391 | 80% | 7 848 | 7 848 | 0 | 5.2.3.sadaļa, 18.tabula |
|  |  *Kopā*  | 1 039 087 | x | 296 259 | 209 248 | 87 011 |  x |
|  |  *tai skaitā:*  |  |  |  |  |  |   |
|  |  *70.08.00*  | 282 433 |  | 75 379 | 53 912 | 21 467 |   |
|  |  *70.10.00*  | 363 611 |  | 64 891  | 52 440 | 12 451 |   |
|  |  *70.11.00*  | 393 043 |  | 155 989  | 102 896 | 53 093 |   |

*\* granta faktiskā summa**un granta**likme, atbilstoši granta lēmumam*

31. Katra atbalsta pasākuma ieviešanu nodrošina institūcijas ar atbilstošām funkcijām, ko programmas *Erasmus+* dalībvalsts atbildīgā valsts iestāde tika norīkojusi Komisijai, pamatojoties uz šo institūciju atbildību, kompetenci, specializāciju un piekļuvi informācijai valsts līmenī. Komisijas 2016.gada darba programmas 5.2.3.sadaļā ir noteiktiatbalsta pasākumi, kuriem Komisijas grants tiek piešķirts norīkotajām institūcijām (*national bodies*) uz specializētu projektu iesniegumu konkursa pamata. Informatīvā ziņojuma 4.tabulas 8. un 9. punktā ir norādīti šādi atbalsta pasākumi:

**31.1. *EQAVET* ir Eiropas kvalitātes nodrošināšanas ietvarstruktūra profesionālajā izglītībā un profesionālajā tālākizglītībā.** *EQAVET* **īsteno praktisku sadarbību, apvienojot ES dalībvalstis, sociālos partnerus un Komisiju, vienotu kritēriju izveidei un ieviešanai profesionālās izglītības un profesionālās tālākizglītības kvalitātes nodrošināšanai.** Ministrija ir uzdevusi Izglītības kvalitātes valsts dienestam (turpmāk – IKVD) **pildīt *EQAVET*** nacionālā kontaktpunkta funkciju. Saskaņā ar Ministru kabineta 2013.gada 23.aprīļa noteikumu Nr.225 ,,Izglītības kvalitātes valsts dienesta nolikums” 4.punkta 4.17.apakšpunktu **IKVD koordinē** *EQAVET* **un vienoto profesionālās izglītības kvalitātes novērtēšanas rādītāju ieviešanu profesionālās izglītības kvalitātes nodrošināšanai Latvijā.** Valsts budžeta līdzfinansējums tiek plānots ministrijas 70.11.00 budžeta apakšprogrammā.

**31**.2. *European Qualifications Framework National Qualifications Databases* paredz atbalstu nacionālās izglītības kvalifikāciju datubāzes izveidei atbilstoši Eiropas kvalifikāciju ietvarstruktūras prasībām. Komisijas grants tiek piešķirts nacionālajiem koordinācijas punkt[iem](http://www.aic.lv/portal/nkp) Eiropas kvalifikāciju ietvarstruktūras pielīdzināšanai. Latvijas nacionālā koordinācijas punkta funkcijas veic Akadēmiskās informācijas centrs (turpmāk – AIC), ko ministrija ir attiecīgi norīkojusi Latvijas izglītības kvalifikāciju datubāzes projekta īstenošanai. Datubāze tiks iekļauta nacionālajā kvalifikāciju ietvarstruktūrā un savienota ar Eiropas prasmju, kompetenču, kvalifikāciju un profesiju klasifikāciju ESCO. Komisijas grants šī projekta īstenošanai tiek pārskaitīts tieši uz AIC kontu (ES finansējuma dotācija netiek plānota valsts budžetā).Savukārt valsts budžeta līdzfinansējums tiek plānots ministrijas 70.11.00 budžeta apakšprogrammā un tiek piešķirts AIC ar līgumu par valsts dotācijas piešķiršanu valsts pārvaldes uzdevumu veikšanai.

32. Informatīvā ziņojuma 4.tabulas 4., 5.punktā un 5.tabulas 3., 4.punktā minētās starptautiskās sadarbības aktivitātes *Transnational Cooperation Activities* (*TCA*) ir valsts aģentūru organizēti atbalsta pasākumi, kas ietver starptautiskas apmācības, konferences, seminārus un citas aktivitātes, lai paaugstinātu projektu kvalitāti, palielinātu to skaitu, ar virsmērķi sniegt ieguldījumu politikas prioritāro tēmu risināšanā.

Starptautiskās sadarbības aktivitātes tiek īstenotas programmas *Erasmus+* 2.pamatdarbības „Sadarbība inovācijas veicināšanai un labās prakses apmaiņa” (turpmāk - 2.pamatdarbība) ietvaros. Saskaņā ar Komisijas pieeju, grants *TCA* (informatīvā ziņojuma 4. un 5.tabulas 3.kolonna) izglītības un mācību jomā 2016.gadā tiek aprēķināts 5% apmērā no skolu, profesionālajai izglītībai un pieaugušo izglītībai paredzētā 2.pamatdarbības budžeta summas EUR 3 162 660 (Komisijas 2016.gada darba programmas 11.tabula), savukārt 2017.gadā - 5% apmērā no 2.pamatdarbības budžeta kopējās summas EUR 4 520 376 (Komisijas 2017.gada darba programmas 10.tabula). Komisijas grants *TCA* jaunatnes jomā tiek aprēķināts 30%apmērā no jaunatnes jomai paredzētā2.pamatdarbības budžeta kopējās summas: 2016.gadā 30% apmērā no EUR 608 235 un 2017.gadā – no EUR 775 391 (Komisijas 2016. un 2017.gada darba programmas 12.tabula).

33. Informatīvā ziņojuma 4.tabulas 13.punktā minētais pasākums *Better knowledge on Youth policy* paredz atbalstu Komisijas izstrādātai jaunatnes politikas interneta platformai *“Youth Wiki tool”*,kur ministrija pilda Latvijas nacionālā korespondenta funkciju. Projekta mērķis ir nodrošināt interneta platformā aktuālās informācijas apkopošanu par Latvijas jaunatnes politiku, lai sniegtu informāciju sabiedrībā par jaunatnes jomu vienotā programmas *Erasmus+* dalībvalstu portālā.

34. Informatīvā ziņojuma 4.tabulas 14.punktā minētais pasākums *Strukturētā dialoga nacionālās darba grupas (National Working groups for Structured Dialogue)* paredz atbalstudarba grupām, kuras organizē strukturēto dialogu jaunatnes jomā nacionālā līmenī. Katra programmas *Erasmus+* dalībvalsts norīko vienu nacionālo darba grupu, kura saņem Komisijas grantu darbam ar jaunatni pie strukturētā dialoga pasākumu popularizēšanas, ietekmes un konsultāciju sniegšanas. Pasākuma īstenošana katru gadu tiek deleģēta konkursa kārtībā izvēlētai privātpersonai saskaņā ar Valsts pārvaldes iekārtas likuma 49.panta pirmo daļu un Ministru kabineta 2014.gada 17.jūnija noteikumu Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 8.punktu. Tā,2016.gadā tika noslēgts līgums starp ministriju un biedrību “Latvijas Jaunatnes padome” par valsts dotācijas piešķiršanu valsts pārvaldes uzdevumu veikšanai. Komisijas grants tiks pārskaitīts tieši uz privātpersonaskontu, savukārt valsts budžeta līdzfinansējums ir jāplāno ministrijas 70.11.00 budžeta apakšprogrammā.

35. Atbilstoši Komisijas 2017.gada darba programmā noteiktajam ES finansējumam, ES finansējuma un valsts līdzfinansējuma atšifrējums sadalījumā pa atbalsta pasākumiem norādīts 5.tabulā.

5.tabula

Informācija par ES finansējumu un nepieciešamo valsts līdzfinansējumu sadalījumā pa atbalsta pasākumiem 2017.gadā un turpmākajos gados

| Nr.p.k. | Atbalsta pasākuma nosaukums/atbildīgā valsts aģentūra, budžeta apakš-programma | 2017.gada darba programmā noteiktais Komisijas grants, EUR | 2017.gada darba programmā noteiktā maksimālā Komisijas likme | Nepieciešamais valsts līdzfinansējuma apmērs **kopā 2017.gadā**, EUR | 2017.gada budžetā ieplānotais valsts līdz-finansējuma apmērs, EUR | **2017.gadā papildus** nepiecie-šams, EUR | Atsauce uz Komisijas darba programmu 2017.gadam |
| --- | --- | --- | --- | --- | --- | --- | --- |
| *1* | *2* | *3* | *4* | *5* | *6* | ***7*** | *8* |
|  1.  |  *EurydiceVIAA, 70.08.00* | 50 000 | 75% | 16 667 | 8 850 | 7 817 | 5.2.4. sadaļa, 18.tabula |
| 2. |  *ECVETVIAA, 70.08.00*  | 26 900 | 90% | 2 989 | 2 895 | 94 | 5.2.4. sadaļa, 18.tabula |
| 3. | *Starptautiskās sadarbības aktivitātes (TCA)**VIAA, 70.08.00* | 226 019 | 95% | 11 896 | 9 500 | 2 396 | 4.2.3. sadaļa, a) punkts |
| 4. | *Starptautiskās sadarbības aktivitātes (TCA)**JSPA, 70.10.00* | 232 617 | 95% | 12 243 | 0 | 12 243 | 4.2.3. sadaļa, a) punkts |
|  5.  |  *EurodeskJSPA, 70.10.00*  | 25 349 | 60% | 16 899 | 15 690 | 1 209 | 5.2.4.sadaļa, 18.tabula |
| 6. |  *e-TwinningJSPA, 70.10.00* | 372 555 | 80% | 93 139 | 36 750 | 56 389 | 4.2.3. sadaļa, 18.tabula |
| 7. | *National Coordinators EU Agenda for Adult learning* *IZM, 70.11.00* | 137 000 | 75% | 45 66**7** | 32 227 | 13 440  | 5.2.4. sadaļa, 18.tabula |
| 8 |  *Better knowledge**on Youth policy* *IZM, 70.11.00*  | 17 040 | 75% | 5 680 | 0 | 5 680 | 5.2.4. sadaļa, 18.tabula |
| 9. |  *Strukturētā dialoga nacionālās darba grupas**(National WG for Structured**Dialogue)* *IZM, 70.11.00* | 65 772 | 80% | 16 443 | 0 | 16 443 | 5.2.4.sadaļa, 18.tabula |
| 10. | *EPALE \*IZM, 70.11.00* | 111 300 | 80% | 27 825 | 27 825 | 0 | 2016.gada darba programmas4.2.2.sadaļa |
| 11. |  *EQAVET* *National**Reference**Points* *IZM, 70.11.00* | 30 402 | 85% | 5 365 | 0 | 5 365 | 5.2.2. sadaļac)punkts |
| 12. | *Euroguidance***\*\****IZM, 70.11.00* | 47 400 | 50% | 47 400 | 32 667 | 14 733 | 5.2.4.sadaļa, e)punkts |
| 13. | *Europass***\*\****IZM, 70.11.00* | 54 800 | 50% | 54 800 | 36 667 | 18 133 | 5.2.4.sadaļa, e)punkts |
| 14. | *EQF National Coordination Points***\*\****IZM, 70.11.00* | 53 700 | 75% | 17 900 | 6 177 | 11 723 | 5.2.4.sadaļa, e)punkts |
|   |  *Kopā*  | 1 450 854 | x | 374 913 | 209 248 | 165 665 |  x |
|   |  *tai skaitā:*  |  |  |  |  |  |   |
|   |  *70.08.00*  | 302 919 |  | 31 552 | 21 245 | 10 30**7** |   |
|   |  *70.10.00*  | 630 521 |  | 122 281 | 52 440 | 69 841 |   |
|  |  *70.11.00* | 517 414 |  | 221 080 | 135 563 | 85 517  |   |

*\* granta likme un apmērs noteikts saskaņā ar Komisijas 2016.gada darba programmā paredzēto. Ievērojot šim atbalsta pasākumam noteikto Komisijas granta saņēmēju atlases procedūru, finansējums nepieciešams sākot ar 2017.gadu;*

*\*\* finansējums ieplānots 2016.gada apmērā, savukārt budžeta apakšprogramma tiks precizēta atbilstoši izvēlētajam ieviešanas modelim.*

36. Informatīvā ziņojuma 5.tabulas 11.punktā minētajam pasākumam *EQAVET*Komisijas 2017.gada darba programmā nav norādīts Latvijai paredzētā ES granta maksimālais apmērs, tāpēc tas ieplānots 2016.gada apmērā.

37. Atbilstoši Komisijas 2017.gada darba programmā paredzētajam, atbalsta pasākumu *EQF National Coordination Points,* *Europass* un *Euroguidance* īstenošanas nosacījumi tiks precizēti 2016.gada beigās, jo Komisija tiem no 2017.gada plāno ES finansējumu iekļaut vienā kopējā granta līgumā. Tiks izdarīti attiecīgi grozījumi Komisijas 2017.gada darba programmā, nosakot Komisijas granta un maksimālās likmes apmēru. Ņemot vērā minēto, valsts budžeta līdzfinansējums informatīvā ziņojuma 5.tabulas12., 13. un 14.punktā minētajiem atbalsta pasākumiem 2017.gadam ir jāplāno ministrijas budžeta 70.11.00 apakšprogrammā 2016.gada apmērā.

**II. Turpmākā rīcība**

38. Programmas *Erasmus+* īstenošanai 2016.gadā nepieciešams palielināt protokollēmumā paredzēto valsts budžeta līdzfinansējumu šādā apmērā:

38.1. atbalsta pasākumu politikas reformām ieviešanai palielināt valstslīdzfinansējumu par EUR 87 011, t.sk.:

38.1.1. ministrijas budžeta 70.08.00 apakšprogrammā par EUR 21 46**7**;

38.1.2. ministrijas budžeta 70.10.00 apakšprogrammā par EUR 12 451;

38.1.3. ministrijas budžeta 70.11.00 apakšprogrammā par EUR 53 093.

38.2. programmas *Erasmus+* decentralizēto projektu īstenošanai palielināt valstslīdzfinansējumu ministrijas budžeta 70.15.00 apakšprogrammā par EUR 75 667, nodrošinot studentu mobilitātēm līdzfinansējumu 20% apmērā no kopējā studentu mobilitātēm pieejamā finansējuma un personāla mobilitātēm – 20% apmērā no kopējā personāla mobilitātēm pieejamā finansējuma;

38.3. programmas *Erasmus+* aktivitātei „Starptautiskā studentu un personāla mobilitāte” ministrijas budžeta 70.15.00 apakšprogrammā piešķirt valstslīdzfinansējumu EUR 361 198 apmērā;

38.4. valsts aģentūru darbībasnodrošināšanai palielināt valstslīdzfinansējumu par EUR 164 028, t.sk.:

38.4.1. ministrijas budžeta 70.08.00 apakšprogrammā par EUR 120 270;

38.4.2. ministrijas budžeta 70.10.00 apakšprogrammā par EUR 43 758.

39. Informācija par nepieciešamo finansējumu programmas *Erasmus+* īstenošanai 2016.gadā,kā arī 2017.-2020.gadam ieskaitot (sadalījumā pa atbalsta veidiem un budžeta apakšprogrammām) norādīta informatīvā ziņojuma 4.pielikumā. Plānojot ilgtermiņa saistības, finansējumu katrā no turpmākajiem programmas *Erasmus+* īstenošanas gadiem nepieciešams plānot ne mazāku kā 2017.gadam nepieciešamā apmērā, tās precizējot atbilstoši Komisijas ikgadējās darba programmās plānotajam finansējumam likumprojekta par vidējā termiņa budžeta ietvaru un likumprojekta par valsts budžetu kārtējam gadam izstrādes gaitā.

40. Ņemot vērā, ka 2017.gadā atbalsta pasākums *Euroguidance* tiek plānots ministrijas budžeta 70.11.00 apakšprogrammā, ir veiktas attiecīgas izmaiņas ministrijas budžeta 70.08.00 un 70.11.00 apakšprogrammās plānotā finansējuma apmēros (skat. informatīvā ziņojuma 4.pielikuma 2.tabulu).

41. Pamatojoties uz Komisijas 2017.gada darba programmā noteikto ES finansējuma apmēru, ir nepieciešams precizēt ieņēmumu apmēru no ārvalstu finanšu palīdzības šādās ministrijas budžeta programmās un apakšprogrammās, kā arī attiecīgi palielināt valstslīdzfinansējuma apmēru, tai skaitā:

41.1. ministrijas budžeta **70.08.00** apakšprogrammā:

41.1.1. atbalsta pasākumu politikas reformām ieviešanai – palielināt valstslīdzfinansējumu par EUR10 307 unpalielināt ārvalstu finanšu palīdzības ieņēmumus par EUR205 418;

41.1.2. valsts aģentūras darbībasnodrošināšanai – palielināt valstslīdzfinansējumu par EUR143 920 un palielināt ārvalstu finanšu palīdzības ieņēmumus par EUR110 489;

41.2. ministrijas budžeta **70.10.00** apakšprogrammā:

41.2.1. atbalsta pasākumu politikas reformām ieviešanai – palielināt valstslīdzfinansējumu par EUR69 841 un palielināt ārvalstu finanšu palīdzības ieņēmumus par EUR 459 986;

41.2.2. valsts aģentūras darbībasnodrošināšanai – palielināt valstslīdzfinansējumu par EUR58 878 un palielināt ārvalstu finanšu palīdzības ieņēmumus par EUR58 878.

41.3. ministrijas budžeta **70.11.00** apakšprogrammā:

41.3.1. atbalsta pasākumu politikas reformām ieviešanai – palielināt valstslīdzfinansējumu par EUR 85 517. Valsts budžetā plānojamais ārvalstu finanšu palīdzības ieņēmumu apmērs tiks precizēts atbilstoši grozījumiem Komisijas 2017.gada darba programmā;

41.3.2. ministrijai neatkarīga auditora nodrošināšanai – paredzēt valstslīdzfinansējumu EUR 6 467 apmērā, plānojot atbilstošas ilgtermiņa saistības turpmākajos programmas *Erasmus+* īstenošanas gados, līdz 2021.gadam ieskaitot.

41.4. ministrijas budžeta **70.15.00** apakšprogrammā nepieciešams palielināt valstslīdzfinansējumu par EUR670 724 un palielināt ārvalstu finanšu palīdzības ieņēmumus parEUR 5 301 835.

Iesniedzējs:

Izglītības un zinātnes ministrs K.Šadurskis

Vizē:

Valsts sekretāre L.Lejiņa

08.11.2016. 17:02

5200

E.Vīka

67047707; evi.vika@izm.gov.lv

1. Eiropas Parlamenta un Padomes 2013.gada 11.decembra regula Nr.1288/2013, ar ko izveido Savienības programmu izglītības, apmācības, jaunatnes un sporta jomā „Erasmus+” un atceļ Lēmumus Nr.1719/2006/EK, Nr.1720/2006/EK un Nr.1298/2008/EK [↑](#footnote-ref-1)
2. Amendment of the 2016 annual work programme for the implementation of 'Erasmus+': the Union Programme for Education, Training, Youth and Sport, C(2016)1122 of 26 February 2016 [↑](#footnote-ref-2)
3. The 2017 Annual Work Programme for the implementation of “Erasmus+”: the Union Programme for Education, Training, Youth and Sport [↑](#footnote-ref-3)